Ja Alexela on mõnusalt kohe vana surnuaia müüri taga, mõned meetrid viimasest  hauast esimesed kütusemahutid. Ja kas pole põnev, et kogu linnas on 3-4 eramaja, neistki üks on kirik, ülejäänud kõik on paneelmajad?    Ilu on linnast väljas - tuulikutest edasi poolsaare serva poole. Kilomeetrite kaupa roostetavat okastraati, segunenud ja kokku kasvanud puude-põõsastega. Lagunevad ja üdini hüljatud välimusega varemed, kus kunagi kihas armee-elu. Kaevikud, kaablikraavid ja laskepesad kaetud ülaste ja sinililledega. Roomikujäljed betoonsillutises. Ja kõige selle dekadentsi vahel  välgatamas mõni värske hülss, mida elukutselised hülsikorjajad pole märganud. Tõelised Stalkeri-maastikud. Kahju lausa, et linn ise järjest kaasajastub.    Ah jaa, see uus maja, kus kortereid müüakse, see Kodumaja või mis projekt ta on. See on õhtul väga põnev - umbes aasta tagasi valminud miljonikorteritega majast on asustatud vast 3-4 korterit, kus õhtul tuli põeleb. Ülejäänud on pime. Päris kõhe tunne on kujutleda end sinna elama - kuskile keskmisele korrusele - su all, su peal, su kõrval, ees, taga  - tühjus. Koridorid kajavad kummituslikult ja mitte keegi ei pese ülemisel korrusel kell 2 öösel pesu. Kõhe.    Vabandust:D Mulle meeldib Paldiski helgematel hetkedel:D